
	Targed / Target
	Yr hyn yr wyf wedi’i wneud yn yr aseiniad hwn….

What I have done in this assignment….

	
Targed / Target 1
	
Sicrhau cyfeirnodi cyson drwy dy waith (e.e. rhestr cyfeirnodi). Cyfeiria at Llawlyfrau Cyfeirnodi | University of Wales Trinity Saint David (uwtsd.ac.uk)

	
Yn yr aseiniad yma, rydw i wedi cyfeirio at lawlyfrau cyfeirnodi'r Brif Ysgol, er mwyn sicrhau fy mod yn cyfeirnodi yn gywir ac yn gyson yn fy ngwaith ysgrifenedig.


	
Targed / Target 2
	
Gwiria dy waith drwy ei brawf ddarllen (e.e. ffurf cywir y ferf/berfau cryno) a defnyddia Cysill Cysill Ar-lein (cysgliad.com)

	
Ar gyfer yr aseiniad, rwyf wedi prawf ddarllen fy ngwaith, a defnyddio gwefan Cysill Ar-lein, i gywiro camgymeriadau.





Adfyfyriwch yn feirniadol ar eich cynnydd wrth gynllunio, paratoi ac addysgu gwersi sy’n ymgorffori egwyddorion pedagogaidd penodol (Dylid cymryd y dystiolaeth hon o’ch Pasbort Dysgu Proffesiynol – PDP). Dylid nodi un o’r egwyddorion pedagogaidd hyn fel maes ar gyfer datblygu a chyfiawnhau camau nesaf eich datblygiad.


Aseiniad ECAD6008: Rhan 1
	Templed Profiad Proffesiynol 1:
	

	Safon Addysgeg
	Asesu ar gyfer dysgu

	Beth wnaethoch chi a pham?

	
Yn ystod fy mhrofiad dysgu proffesiynol cyntaf, bues i’n defnyddio ystod o strategaethau asesu ar gyfer dysgu ar lawr y dosbarth gyda Blwyddyn 5. Bues i’n defnyddio’r dechneg o gwestiynu yn ddyddiol i asesu gwybodaeth flaenorol disgyblion, i ysgogi adeiladu ar wybodaeth flaenorol a dealltwriaeth o gysylltiadau rhwng agweddau o ddysgu, a hefyd i asesu dealltwriaeth disgyblion cyn cychwyn tasg. Wrth ddefnyddio’r dechneg yma o gwestiynu yn barhaus trwy gydol bob gwers, cefais i’r cyfle i asesu lefel dealltwriaeth y disgyblion a beth maent wedi dysgu, er mwyn cynllunio gwersi dilynol i sicrhau cynnydd yn dysgu. Er mwyn gwthio’r strategaeth ymhellach, cynlluniais i ystod o gardiau cwestiynau agored, a dosbarthu un i bob disgybl wrth iddynt weithio. Rhoddais i amser i bob disgybl codi eu cerdyn, darllen eu cwestiwn a myfyrio eu hateb cyn cynnal trafodaeth dosbarth gan ofyn i rai disgyblion darllen eu cwestiwn a chynnig ateb i’r dosbarth. Trwy ddefnyddio’r strategaeth yma, cefais i’r cyfle i weld dyfnder gwybodaeth y disgyblion. Trwy ddefnyddio cwestiynau agored, rhoddais i’r cyfle i ddisgyblion cynnig atebion creadigol a oedd yn dyst i’w gwybodaeth bersonol nhw.

Defnyddiais i hefyd y dechneg o osod meini prawf llwyddiant gyda lle i ddisgyblion hunanasesu ei gwaith yn erbyn gofynion y meini prawf. Defnyddiais i’r dechneg yma sawl gwaith, ond yn benodol wrth i’r disgyblion cynllunio a chreu poster yn hysbysebu smwddi iachus. Wrth ddefnyddio’r dechneg yma, a rhoi cyfle i’r disgyblion marcio gwaith ei hun yn erbyn gofynion y meini prawf, cawsant eu hatgoffa o’r agweddau pwysig i ystyried wrth greu poster y smwddi, a’u hysgogi i fwrw’r gofynion er mwyn gallu ‘rhoi tic yn y bocs’. Techneg arall bues i’n defnyddio yn gyson oedd cynnig y cyfle i’r disgyblion hunanasesu eu dealltwriaeth o ddarnau o waith penodol, trwy roi smotyn naill ai coch, oren neu wyrdd yn gornel eu tudalennau gwaith. Roddodd hyn y cyfle i mi weld yn gyflym pa ddisgyblion gwelodd gwaith penodol yn heriol ac felly angen mwy o ymarfer, a pha ddisgyblion sydd yn barod at waith mwy heriol.

Cysylltaf y defnydd o strategaethau asesu ar gyfer dysgu defnyddiais ar lawr y dosbarth gyda’r Safon SAC: Addysgeg – Mireinio Addysgu – Asesu.

Cysylltaf y profiad yma gyda'r diben ‘Dysgwyr Uchelgeisiol, Galluog’ o Gwricwlwm i Gymru (2020).

	Beth rydych chi wedi’i ddysgu?

	
Rwyf wedi dysgu pwysigrwydd defnyddio strategaethau asesu ar gyfer dysgu ar lawr y dosbarth, er mwyn gallu sicrhau bod disgyblion yn deall ac yn dysgu, ac felly mae’n bosib casglu gwell dealltwriaeth o sut i gynllunio ar gyfer cynnydd addysgol disgyblion. Dysgais hefyd am fanteision defnyddio strategaethau asesu ar gyfer dysgu o ran annog dysgu gweithredol, a gan ddefnyddio hunanasesu ac asesu cymheiriaid rhoddir cyfle i ddisgyblion weld a deall y broses asesu, yn ogystal â mireinio sgiliau adfyfyrio, bod yn gritigol ac ymwybyddiaeth bersonol disgyblion. Trwy asesu dealltwriaeth, gwybodaeth a dysgu disgyblion gallwn ddeall yn well beth maent wedi dysgu, dyfnder y wybodaeth cafodd eu dysgu a lle yn union cafodd disgyblion trafferthion wrth ddysgu – sydd yn ein caniatáu i gynllunio yn seiliedig ar y wybodaeth yma, ac felly i gynllunio ar gyfer cynnydd. 

Mae’n hanfodol wrth asesu ar gyfer dysgu, i gasglu gwybodaeth fanwl o ran dealltwriaeth a thrafferthion disgyblion er mwyn gallu cynllunio yn wybodus ac i wella a chyfoethogi dysgu er lles datblygiad a llwyddiant disgyblion (Jones, A. a Moreland, J., 2009).

Gayle A. Buck, Amy E. Trauth-Nare. (2009) Preparing Teachers to Make the Formative Assessment Process Integral to Science Teaching and Learning. Journal of Science Teacher Education 20:5, pages 475-494.

	Beth nesaf?

	
Er mwyn datblygu fel athrawes, bwriadaf i ddefnyddio ystod o dechnegau a strategaethau o asesu ar gyfer dysgu yn barhaus er mwyn sicrhau dealltwriaeth gadarn o’r hyn mae’r disgyblion wedi deall, lle i gynnig mwy o gymorth a chefnogaeth, ac i fod yn wybodus wrth gynllunio ymhellach er mwyn sicrhau cynnydd addysgol. Er mwyn cefnogi fy natblygiad, byddaf yn parhau i ymchwilio i mewn i strategaethau asesu ar gyfer dysgu gwahanol, fel fy mod yn gallu arbrofi ar lawr y dosbarth a chynyddu fy nhechneg o asesu, wrth i mi ddod yn fwy profiadol ac i gynnig profiad addysgol cynhwysfawr i ddisgyblion. 




	[bookmark: tblHere]Templed Profiad Proffesiynol 2:
	

	Safon Addysgeg
	Profiadau dysgu cyfunol

	Beth wnaethoch chi a pham?

	
Yn ystod fy mhrofiad dysgu gyda blwyddyn 5, bues i'n rhan o gyfarfod CPA gydag athrawon blwyddyn 5, lle trafodon ni syniadau o brofiadau ymarferol i'r disgyblion yn unol â thema'r tymor, 'Ffilmiau'. Yn dilyn y cyfarfod CPA, cynlluniais i ymweliad i'r theatr leol, Neuadd y Gwyn. Cafodd y disgyblion y cyfle i gael taith o amgylch y theatr, ac i weld sut mae'r theatr yn gweithredu tu ôl i'r llenni. Yn ystod yr ymweliad, aethom ni i bob ystafell gwylio sydd ar gael yn Neuadd y Gwyn, yn ogystal â'r ystafell taflunydd, lle buodd gweithiwr o'r Neuadd yn cyflwyno sut mae'r peiriant yn gweithio ac yn ateb cwestiynau'r disgyblion. Ar ddiwedd y daith o amgylch y Neuadd, aethom ni i'r ddesg yn y dderbynfa'r er mwyn gweld sut mae'r cyfrifiaduron yn rheoli sgriniau'r ystafelloedd gwylio, a threfni'r hysbysebion ar ddechrau pob ffilm. Cafodd y disgyblion y cyfle i ddewis tair hysbyseb i wylio yn un o'r ystafelloedd, er mwyn gallu gweld yn union sut mae'r cyfrifiaduron yn y fynedfa yn rheoli pob dim, ac yna aethom ni yn nôl i'r ystafell wylio i gael blas ar yr hyn wnaethon nhw benderfynu a threfni fel grŵp. Bues i'n cynnal trafodaethau dosbarth trwy gydol y profiad yma, er mwyn ennyn diddordeb y disgyblion, rhannu syniadau a gwybodaeth flaenorol, ac ysbrydoli cwestiynau i ofyn i weithwyr y Neuadd. Gofynnodd y disgyblion cwestiynau i'r gweithwyr, a phan aethon ni yn nôl i'r ystafell ddosbarth yn yr ysgol, bues i'n cynnal trafodaeth dosbarth arall er mwyn atgyfnerthu'r hyn a dysgwyd o'r ymweliad.
Bues i hefyd yn rhan o gynllunio ymweliad i'r ysgol gan Mr Roger Williams, ysgrifennydd ac enillydd tair BAFTA, er mwyn ei rhoi yn y gadair goch i ateb cwestiynau'r disgyblion. Fel dosbarth, cawsom ni trafodaethau i rannu syniadau o gwestiynau i ofyn i Mr Williams am ei brofiadau yn y byd ffilm, ac yn ystod y cyfweliad dangosodd Mr Williams bwrdd clapio a choes ffig i'r dosbarth gael blas o ddeunyddiau'r byd ffilm. Buodd Mr Williams hefyd yn cynnal gweithdy byr o ysgrifennu sgript gan rannu syniadau, a dangosodd sut i osod sgript yn broffesiynol.
Cysylltaf y profiadau yma gyda'r Safon SAC: Addysgeg – Hyrwyddo Dysgu – Profiadau Dysgu Cyfunol. 
Cysylltaf y profiadau gyda'r diben 'Dysgwyr Uchelgeisiol, Galluog' o Gwricwlwm i Gymru (2020).


	Beth rydych chi wedi’i ddysgu?

	
Trwy drafod ag athrawon profiadol yr ysgol, a thrwy'r profiadau ges i gyda blwyddyn 5, rwyf wedi dysgu pwysigrwydd defnyddio profiadau dysgu cyfunol er mwyn rhoi blas o'r byd i ddisgyblion mewn ffordd wahanol i ddysgu traddodiadol. Credaf fod sicrhau amryw o ddulliau addysgeg yn hanfodol i ennyn diddordeb, cymell ag ymgysylltiad disgyblion gyda'u dysgu. Mae'r profiadau yma yn hyrwyddo dysgu ystyrlon gan eu bod yn ysbrydoli’r dychymig ac yn cynnig cyfleoedd newydd i ddysgu a datblygu diddordeb. Credaf hefyd bod sicrhau profiadau dysgu cyfunol yn mynd law yn llaw gyda dysgu o fewn cyd-destunau bywyd go iawn, ac mae'r ddau yn cyfoethogi addysgeg.

Arweiniwyd hyn at well dealltwriaeth o gysyniadau, yn ogystal â meithrin sgiliau creadigol, datrys problemau, cyfathrebu a sgiliau bywyd (Grigg, R. a Lewis, H., 2016). 

Grigg, R. and Lewis, H. (2016) A to Z of learning outside the classroom. London: Bloomsbury.


	Beth nesaf?

	
Bwriadaf i ddatblygu fy nefnydd o brofiadau dysgu cyfunol trwy ymchwilio a chynnal trafodaethau gydag athrawon mwy profiadol yn yr ysgol, er mwyn casglu syniadau o brofiadau posib i ddisgyblion. Yr wyf am ddefnyddio'r dechneg yma ar draws pob thema byddaf yn dysgu fel athrawes, gan fy mod yn credu'n gryf yn gryfderau'r dechneg o ran cyfoethogi dysgu. Byddaf yn ceisio cynllunio gwersi tu fas i'r ystafell ddosbarth er mwyn sicrhau profiadau cofiadwy i ddisgyblion wrth iddynt ddysgu, a byddaf hefyd yn defnyddio'r dechneg o wahodd ymwelwyr i'r ysgol er mwyn iddynt rannu profiadau, gwybodaeth, a safbwyntiau amrywiol, gyda'r disgyblion.




	Templed Profiad Proffesiynol 3
	

	Safon Addysgeg
	Cyd-destunau dilys bywyd go iawn

	Beth wnaethoch chi a pham?

	
Yn ystod fy mhrofiad gyda Blwyddyn 5, cynlluniais i brosiect Iechyd a Lles yn canolbwyntio ar gyd-destunau bywyd go iawn. Buodd y disgyblion yn ymchwilio i mewn i ddiodydd iachus ac ymholi cynnwys siwgr 8 diod, cofnodi, mesur a chymharu’r cyfaint siwgr yn weledol. Wrth gynnal yr ymholiad yma, cafodd y disgyblion y cyfle i weld yn union y gwahaniaeth rhwng diod iachus a diod afiachus, ac o ganlyniad cynigwyd y cyfle i ddatblygu gwell gwybodaeth i annog penderfyniadau mwy iachus yn fywydau personol y disgyblion.

Yn dilyn y wers ymholiad cynnwys siwgr, cynlluniais i wersi lle buodd y disgyblion yn pleidleisio i ddewis cynhwysion addas i greu tri smwddi gwahanol, casglu data a chreu siartiau cylch i ddangos canlyniadau’r bleidlais ac arbrofi i greu smwddi. Wrth greu’r smwddi mewn grwpiau ac ymarfer sgiliau bywyd e.e. torri cynhwysion, cafodd y grwpiau eraill gylchdro o weithgareddau megis ymchwilio atebion i gwestiynau iechyd a lles, tasg berfau gorchmynnol (i’r wers ysgrifennu rysáit dilynol) a thasg mathemateg ateb cwestiynau geiriol wrth ddefnyddio sgiliau haneri a dybli mewn cyd-destun bywyd go iawn gan haneri a dybli fesuriadau cynhwysion smwddi. 

Cysylltaf y gweithgareddau a'r dilyniant o wersi yma gyda'r Safon SAC: Addysgeg – Hyrwyddo Dysgu – Cyd-destunau bywyd go iawn, dilys. 

Cysylltaf y profiad yma gyda'r diben 'Unigolion Iach, Hyderus' o Gwricwlwm i Gymru (2020). 


	Beth rydych chi wedi’i ddysgu?

	
Trwy gydol fy mhrofiad, rwyf wedi dysgu pwysigrwydd sicrhau cyfleoedd i ddisgyblion alli ddysgu o fewn cyd-destun bywyd go iawn, er mwyn iddynt allu gwneud cysylltiadau rhwng eu dysgu a'u bywyd personol. Wrth ddefnyddio cyd-destunau bywyd wrth gynllunio gwersi, mae'r gwersi yn dueddol o fod yn fwy diddorol i ddisgyblion ac yn fwy deallus gan eu bod nhw yn gallu gwneud cysylltiadau rhwng yr hyn a dysgwyd â'r wybodaeth sydd ganddynt yn barod o brofiad byw. Mae hyn yn arwain at ddisgyblion yn dangos gwell ymrwymiad i ddysgu a datblygu sgiliau allweddol, ac felly eu paratoi yn well at lwyddiant yn fywyd ar ôl ysgol. 

Mae defnyddio cyd-destun bywyd go iawn yn paratoi disgyblion at fywyd yn fwy effeithiol nag dysgu traddodiadol, gan ei bod yn cyfoethogi'r dysgu ac yn rhoi'r cyfle iddynt fyfyrio ar eu dysgu a'i gymhwyso i'w bywydau a phrofiadau personol (Grigg, R. a Hughes, S., 2013). 

Grigg, R. and Hughes, S. (2013) Teaching primary humanities. Oxfordshire, England ;: Routledge.


	Beth nesaf?

	
Yr wyf yn bwriadu parhau i gynllunio gwersi gyda chyd-destun bywyd go iawn, er mwyn cyfoethogi dysgu disgyblion a sicrhau gwell dealltwriaeth o gysylltiadau rhwng addysgeg yr ystafell ddosbarth a bywyd personol y disgyblion. Wrth gynllunio gwersi dyfodol, byddaf yn ceisio cynllunio gwersi gyda chyd-destun bywyd go iawn wedi'i lleoli tu fas i'r ystafell ddosbarth, er mwyn atgyfnerthu'r cysylltiadau rhwng y dysgu a sgiliau bywyd, ac i roi profiadau cofiadwy i ddisgyblion. Fe fyddaf yn cynnal gwersi tu fas i'r ystafell dosbarth, er mwyn ehangu ystod o brofiadau disgyblion a chyfoethogi eu datblygiad diwylliannol, ieithyddol, crefyddol ac economaidd-gymdeithasol. 




	Templed Profiad Proffesiynol 4
	

	Safon Addysgeg
	Themâu traws-gwricwlaidd

	Beth wnaethoch chi a pham?

	
Wrth addysgu Blwyddyn 5, cynlluniais ddilyniant o wersi trawsgwricwlaidd yn canolbwyntio ar Iechyd a Lles, Gwyddoniaeth a Thechnoleg, Mathemateg a Rhifedd, Ieithoedd Llythrennedd a Chyfathrebu, Y Celfyddydau Mynegiannol a Chymhwysedd Digidol tra chyflawni project iechyd a lles o fewn cyd-destunau bywyd go iawn. Yn ystod y gwersi, cafodd y disgyblion cyfle i ymchwilio i mewn i ddiodydd iachus, a chynnal ymholiad cynnwys siwgr mewn ystod o ddiodydd cyfarwydd iddynt. Cofnododd y disgyblion cynnwys siwgr 8 diod wahanol, a’u mesur i mewn i fagiau plastig, er mwyn cymharu cyfaint siwgr y diodydd mewn ffordd weledol. Wrth gynnal yr ymholiad, gwelodd y disgyblion yr union wahaniaeth rhwng diod iachus a diod afiachus o ran siwgr, ac felly datblygwyd gwell gwybodaeth a dealltwriaeth i wneud penderfyniadau iachus yn eu bywydau personol. 

Yn dilyn y wers yma, buodd y disgyblion yn pleidleisio ar ddewis o gynhwysion addas ar gyfer tri smwddi, casglu data'u cyd-ddisgyblion i ddewis y cynhwysion, creu siartiau cylch i gyflwyno'r canlyniadau ac yna arbrofi a chreu smwddi yn y dosbarth. Yn ystod y wers creu smwddi, cynlluniais i gylchdro o weithgareddau er mwyn rhoi'r cyfle i bob grŵp creu smwddi o dan fy ngoruchwyliaeth i, er mwyn iddynt arbrofi gyda chynhwysion ac ymarfer sgiliau bywyd a choginio e.e. torri a chymysgu. Wrth i un grŵp creu smwddi, buodd y grwpiau eraill yn cyflawni gweithgareddau megis gwaith ymchwil i ateb cwestiynau iechyd a lles, tasg chwilio am ferfau gorchmynnol (ar gyfer gwers ddilynol o ysgrifennu rysáit) a thasg cwestiynau mathemategol geiriol gyda'r gofyn i ddefnyddio sgiliau dybli a haneri mewn cyd-destun cynhwysion smwddi a mesuriadau. Cafodd y disgyblion cyfle i greu posteri hysbyseb o’r smwddi gan ddefnyddio sgiliau creadigol, dylunio digidol ac adnoddau celf. Buon nhw’n ymchwilio yn ddigidol i fudd cynhwysion y smwddi, er mwyn creu gwaith gwybodus, a hefyd defnyddio sgiliau iaith i ysgrifennu rysáit a chyfarwyddiadau i greu’r smwddi.
​​​​​​​
Cysylltaf y dilyniant o wersi trawsgwricwlaidd yma gyda'r Safon SAC: Addysgeg – Hyrwyddo Dysgu – Themâu Trawsgwricwlaidd.

Cysylltaf y profiad yma gyda'r diben 'Unigolion Iach a Hyderus' a hefyd ‘Cyfranwyr Mentrus, Creadigol’ o Gwricwlwm i Gymru (2020).


	Beth rydych chi wedi’i ddysgu?

	
Wrth addysgu, rwyf wedi dysgu am bwysigrwydd a manteision cynllunio gwersi trawsgwricwlaidd er lles, datblygiad a chynnydd disgyblion. Trwy ddysgu gwersi trawsgwricwlaidd, cynigwyd ffordd greadigol i ddisgyblion cael ddysgu, datblygu gwybodaeth a mireinio sgiliau. Mae’r dechneg yma yn ennill diddordeb, a chynnig cyfle i gynorthwyo ac ysgogi disgyblion i ddefnyddio sgiliau amrywiol i gyflawni tasgau, sydd yn meithrin eu galluoedd a’u meddylfryd creadigol. Dysgais hefyd bod rhai disgyblion yn dysgu’n well mewn gwersi trawsgwricwlaidd trwy gyfuno sgiliau gwahanol i gyflawni tasgau er enghraifft, gallai disgybl creadigol, sydd ddim yn ymgysylltu yn dda gyda gwersi'r dyniaethau, ymgysylltu yn well trwy gyfuno’r ddau faes dysgu a chynnig y cyfle i greu darn o waith creadigol yn gyd-destun y dyniaethau. Defnyddir gwersi trawsgwricwlaidd er mwyn gwell meithrin gallu disgyblion i ddysgu ym mhob agwedd o’u haddysg. 

Mae gwersi trawsgwricwlaidd yn ffordd o gynnig cymhelliant, egni ac ysbrydoliaeth i ddisgyblion i ddysgu amrywiaeth o bynciau, gwybodaeth a sgiliau er mwyn dysgu a datblygu (Barnes, J. 2015).

Barnes, J., 2015. Cross-curricular learning 3-14. Sage.


	Beth nesaf?

	
Bwriadaf i barhau i ddatblygu fy neall a fy nefnydd o ddysgu trawsgwricwlaidd, trwy gynllunio gwersi â gofyn am ddefnydd o sgiliau amrywiol, a gwthio sgiliau digidol o ran defnydd a chreu, er mwyn paratoi disgyblion at fywyd presennol. Byddaf yn sicrhau fy mod yn defnyddio ystod eang o bynciau a sgiliau wrth gynllunio yn drawsgwricwlaidd, a pharhau i wthio cyd-destunau bywyd go iawn i gyfoethogi’r dysgu trwy atgyfnerthu'r cysylltiadau rhwng y dysgu a sgiliau bywyd, ac i roi profiadau cofiadwy i ddisgyblion. Wrth i mi ddatblygu fel athrawes, byddaf yn atgyfnerthu dysgu trwy arbrofi gyda chyfuno sgiliau o feysydd dysgu amrywiol er mwyn mireinio addysgu o feysydd dysgu penodol. 











Aseiniad ECAD6008: Rhan 2

Cyflwyniad 
Yn dilyn rhan gyntaf yr aseiniad yma, byddaf yn trafod yr egwyddor bedagogaidd o atgyfnerthu cyfrifoldebau trawsgwricwlaidd, gan adnabod ac ystyried datblygiad o agweddau o ddysgu yn drawsgwricwlaidd i gyfoethogi addysgeg. 

Defnyddir addysg drawsgwricwlaidd fel dull o gyfuno themâu, cysyniadau ac agweddau pynciol i helpu atgyfnerthu dysgu, sicrhau’r cyfle i ddisgyblion i ddysgu yn y ffordd fwyaf effeithiol, a chynnig y cyfle iddynt adeiladu sylfaen o’r sgiliau hanfodol sydd angen arnynt ar gyfer bywyd ar ôl ysgol. Mae’n hynod bwysig sicrhau bod yr hyn a addysgir yn berthnasol i ddisgyblion ac yn berthnasol i fywyd presennol, a gan integreiddio disgyblaethau cynigir gwell portread o sut i ddefnyddio gwybodaeth a dysgir yn yr ysgol, mewn cyd-destun bywyd (Barnes, 2015). Datgan ‘Themâu Trawsgwricwlaidd’ fel agwedd penodol o hyrwyddo addysgeg yn y Safonau Proffesiynol i Athrawon yng Nghymru, ac amlinellir pwysigrwydd y safon i gyfoethogi dysgu a sicrhau addysgeg gyflawn i ddisgyblion (Gov, 2021a).

Bydd y traethawd yn amlinellu pwrpas a pherthnasedd themâu trawsgwricwlaidd gydag addysgeg a Chwricwlwm i Gymru (2022), yn ogystal â thrafod gwreiddiau’r egwyddor bedagogaidd. Byddaf yn dadansoddi safbwyntiau cyferbyniol wrth ystyried addysgu yn drawsgwricwlaidd, a defnyddio llenyddiaeth o’r safbwyntiau yma i ganolbwyntio ar fanteision a chyfyngiadau’r dull addysgol. Trwy gydol y drafodaeth feirniadol o’r agwedd themâu trawsgwricwlaidd, byddaf yn myfyrio ar y pwysigrwydd i athrawon fod yn wybodus o ran addysgeg a chysyniadau pynciol er mwyn gallu cyfuno dulliau yn llwyddiannus, i gyfoethogi dysgu. Yn ogystal, byddaf yn cyfleu pwysigrwydd cynnig profiadau i ddisgyblion datblygu sgiliau creadigol a datrys problemau, a sut gwneir hyn trwy brofiadau dysgu trawsgwricwlaidd. Byddaf yn egluro manteision defnyddio’r dull trawsgwricwlaidd i ganiatáu disgyblion i ddilyn taith dysgu ddatblygol ac i gysylltu addysgeg gyda phrofiadau bywyd pob dydd. I orffen, byddaf yn ystyried sut i ddatblygu o ran fy ymarfer personol, gan amlinellu camau penodol byddaf yn gosod er mwyn cyfoethogi addysgeg ar lawr y dosbarth.

Trafodaeth feirniadol ar gyfrifoldebau trawsgwricwlaidd wrth addysgu
Mae dysgu’n drawsgwricwlaidd yn hanfodol i addysg er mwyn mireinio dysgu er budd disgyblion, ac i sicrhau profiadau addysgu ystyrlon nid yw bob amser yn bosib ennill o fewn cyfyngiadau pwnc (Donaldson, 2015). Amlinellwyd pwysigrwydd themâu trawsgwricwlaidd yn addysg o fewn y Safonau Proffesiynol i Athrawon, lle nodir yr angen i gyfuno cysyniadau pynciol er mwyn cynnig profiadau dysgu ystyrlon, i ysgogi diddordeb ac i gefnogi datblygiad addysgol disgyblion (Gov, 2021a).

O ganlyniad i ddiwygiad Donaldson o gwricwlwm Cymru, Dyfodol Llwyddiannus (2015), aseswyd pwrpas y cwricwlwm i fywyd presennol, a datblygir Cwricwlwm i Gymru er mwyn sicrhau addysg fwy addas a pherthnasol i ddisgyblion (Gov, 2021b). Mae Cwricwlwm i Gymru (2022) yn ymgorffori’r gred yma o gyfoethogi dysgu trwy gyfuno disgyblaethau i ddarparu profiadau ystyrlon sydd yn berthnasol i fywyd presennol. Prif bwrpas y diwygiad i’r cwricwlwm ydy sicrhau bod disgyblion yn dysgu yn y modd mwyaf effeithiol ac yn derbyn y gorau o’u profiadau addysgol, a gwneir hwn trwy uno cysyniadau pynciol i roi dealltwriaeth gyflawn o’r byd a sut mae’n gweithredu, yn ogystal â datblygu sylfaen o’r sgiliau sydd angen i lwyddo yn fywyd (Donaldson, 2015). Rhannir Cwricwlwm i Gymru i mewn i chwe maes dysgu, gyda chyfuniad o gysyniadau o amryw o bynciau, a defnyddir y chwe maes dysgu yma i ddarparu addysg ar draws nifer o ddisgyblaethau i ddysgu yn y ffordd fwyaf effeithiol ac i gryfhau cysylltiadau perthnasol ac ystyrlon rhwng cysyniadau, pynciau ac amcanion dysgu (Gov, 2021b).  Er mwyn gallu cofnodi cynnydd disgyblion o fewn meysydd dysgu a phrofiad, sefydlwyd camau cynnydd yn Gwricwlwm i Gymru, i fonitro dysgu disgyblion fel unigolion ac i ddarparu addysg fel dilyniant o ddysgu gyda’r cyfle i ddatblygu a chryfhau sgiliau trwy gydol eu profiad addysgol (Donaldson, 2015). 

Deilliwyd y cred o gysylltiadau rhwng pynciau o ddechrau’r 20fed ganrif, lle cynigir Dewey (1902) bod trefnu gwybodaeth mewn i bynciau penodol yn atal disgyblion rhag gallu trosglwyddo’r wybodaeth yma i brofiadau byw. Yn gritigol o’r system addysgol ar y pryd, dywed bod cysylltiadau rhwng addysgu a bywyd yn aneglur i ddisgyblion, o blegid diffyg profiadau yn rhwystro dealltwriaeth o sut i gyfuno dysgu a bywyd go iawn. Wrth gyfuno gwybodaeth bynciol a chynnig profiadau bywyd go iawn i ddisgyblion, fel rhan ymarferol o’u haddysgeg, cynigir y cyfle iddynt ddysgu o brofiadau byw, a throsglwyddo’r dysgu yma i’w bywydau personol (Dewey, 1902). Atgyfnerthwyd y dull o gyfuno pynciau wrth addysgu gan adroddiad addysg gynradd y Cyngor Cynghori Canolog ar gyfer Addysg yn Lloegr, lle amlinellwyd y pwysigrwydd o sicrhau bod disgyblion yn ganolbwynt i’r dysgu, a'u bod nhw’n cael eu trin fel unigolion gyda gofynion addysgeg amrywiol, er mwyn sicrhau dyfnder dealltwriaeth addysgol (Plowden, 1967). Gwelir amcan tebyg yn Gwricwlwm i Gymru (2022) lle pwysleisiai’r angen i gynllunio addysg er budd disgyblion, i gynnig yr hyn sydd angen arnynt i lwyddo i fod yn rhan o’r gymdeithas (Gov, 2021b). 

Yn wrthwynebol o’r gred yma, dywedir Entwistle (1970) bod cyfuno pynciau wrth addysgu yn atal disgyblion rhag dysgu a deall cysyniadau o fewn meysydd dysgu penodol, ac felly nid yw’n bosib iddynt gael dealltwriaeth glir a chyflawn o brofiadau yn gysylltiedig â’r meysydd dysgu unigol. Cred Entwistle bod dysgu yn drawsgwricwlaidd yn niweidiol i addysg, gan fod uno pynciau yn y ffordd yma yn golygu bod disgyblion yn debygol o golli agweddau penodol o gysyniadau pynciol, yn ogystal â cholli’r cyfle i ddatblygu sgiliau sylfaenol y pynciau (Entwistle, H., 1970). 

Cytunwyd Barnes (2015) gyda’r datganiad bod dysgu yn drawsgwricwlaidd yn gallu codi rhwystr i athrawon o ran sicrhau cynnydd pynciol i ddisgyblion o fewn meysydd dysgu penodol, a dywed bod cofnodi ac asesu cynnydd pynciol felly hefyd yn gallu bod yn heriol. Er hyn, yn wrthwynebol i Entwisle, dywed bod cyfuno cysyniadau a phynciau wrth addysgu yn cynnig y gorau i ddisgyblion, wrth roi nhw yn ganolbwynt i’r dysgu o ran eu lles a datblygiad personol. Mae’n hynod bwysig i fagu iechyd a lles disgyblion, ac felly mae’n hanfodol i addysgeg ymgorffori’r nod yma trwy gyfuno dulliau dysgu a chysyniadau pynciol, er mwyn sicrhau bod yr hyn a addysgwyd yn berthnasol i fywyd presennol, ac felly yn cynnig yr hyn sydd angen ar ddisgyblion i lwyddo a datblygu gwytnwch a chryfder i wynebu problemau bywyd (Barnes, 2015). Awgrymir pwyslais ar iechyd a lles disgyblion gan Donaldson yn ei diwygiad o’r cwricwlwm, Dyfodol Llwyddiannus (2015), a dywed bod cyfrifoldeb gan ysgolion ac athrawon i fagu disgyblion i ddatblygu i fod yn gryf ac yn iachus, gan ganolbwyntio ar iechyd meddwl yn ogystal ag iechyd corfforol. Gwneir hyn trwy sicrhau bod addysg yn cynnig profiadau dysgu pwrpasol ac ystyrlon, canolbwyntio ar ddatblygiad a chynnydd cyflawn disgyblion, a thrwy gyfuno technegau a chysyniadau pynciol i gynnig yr addysgeg gorau a mwyaf perthnasol i fywyd presennol (Donaldson, 2015). 

Mae llwyddiant wrth ddysgu yn drawsgwricwlaidd yn dibynnu ar wybodaeth athrawon o fewn meysydd dysgu, a’u gallu i adnabod y prif gysyniadau a chysylltiadau i ddenu at ei gilydd, er mwyn cyfoethogi dysgu er budd disgyblion (Parker et al., 2012). Dwedir Rowley a Cooper (2009) er gwelwyd rhwystr i athrawon i gynllunio yn drawsgwricwlaidd, o ran syniadau amrywiol a chyferbyniol o sut i gyfuno pynciau a chysyniadau, mae yna raid i athrawon alli ddefnyddio barn broffesiynol unigol, i ddod i ganlyniad o sut i gyfuno’r pynciau er lles eu disgyblion nhw. Er hyn, mae’n hanfodol bod ysgolion yn sicrhau arweinyddiaeth o ran cofnodi ac asesu cynnydd hir dymor y disgyblion, er mwyn galluogi cysondeb (Rowley a Cooper, 2009). Gwelir cymorth i asesu cynnydd addysgol disgyblion yn Gwricwlwm i Gymru (2022) yn y system camau cynnydd, lle gellir arsylwi a chofnodi dysgu a datblygiad yn unol â datganiadau'r hyn sy’n bwysig tu fewn i bob maes dysgu a phrofiad (Gov, 2021c).

Trwy uno gwybodaeth, sgil a dealltwriaeth o gysyniadau o wahanol feysydd dysgu, cyfoethogwyd addysgeg a hyrwyddwyd datblygiad o ddealltwriaeth gadarn o’r hyn a ddysgwyd (Savage, 2019). Wrth gynllunio’n drawsgwricwlaidd, mae’n bwysig i benderfynu ar y canlyniad a ddymunwyd o’r addysgu, ac i drefnu cysyniadau addysgol i gyrraedd y nod addysgu yma. Ar ôl penderfynu ar brif bwrpas addysgol y wers, hynny yw beth yn union mae’r disgyblion mynd i ddysgu, defnyddiwyd technegau a chysyniadau o feysydd dysgu gwahanol, megis canu, i gyfoethogi’r nod a’i gyfleu mewn modd creadigol a dysgadwy. Mae’n bwysig i gadw i gof prif bwrpas y dysgu wrth gynllunio’n drawsgwricwlaidd, ac i gofio nid y technegau a chysyniadau defnyddiwyd i atgyfnerthu’r dysgu ydy prif bwrpas addysgol y wers (Barnes, 2018). Ymhellach, fel cynigir Donaldson yn ei diwygiad o Gwricwlwm Cymru, mae yna gyfrifoldeb i athrawon gwthio sgiliau llythrennedd, rhifedd a chymhwysedd digidol fel sgiliau trawsgwricwlaidd ar draws pob maes dysgu, a chynnig profiadau i ddisgyblion mireinio’r sgiliau yma ym mhob agwedd o’u haddysg (Donaldson, 2015). 

Mae’n hanfodol i gynnig cyfle i ddisgyblion gallu sefydlu sgiliau datrys problemau yn ystod eu haddysg, trwy sicrhau cyfleoedd iddynt ddefnyddio ac ymarfer sgiliau meddwl creadigol (Hosack, 2014). Trwy roi cyfle i ddisgyblion gweithio yn drawsgwricwlaidd, ysgogwyd i fod yn fwy creadigol wrth feddwl am sut maent am gyflawni gwaith, ac felly rhoddwyd y cyfle iddynt ddefnyddio profiadau personol i gyfoethogi ei gwaith ei hun, a arweiniwyd i ganlyniadau o well safon a gwell dealltwriaeth o’r addysgu. Er mwyn sicrhau’r cyfleoedd yma i ddisgyblion, yn enwedig disgyblion ifanc y cyfnod sylfaen, rhaid cynnig darpariaeth gyfoethog o adnoddau dysgu ychwanegol o fewn yr amgylchedd dysgu, tu fewn a thu allan i’r ystafell ddosbarth, er mwyn atgyfnerthu’r dysgu ac i fwydo chwilfrydedd disgyblion (Kerry, 2015). Mae’r amgylchedd dysgu yn holl bwysig i ddysgu a datblygiad plant, gan ei fod yn rhoi’r rhyddid iddynt sefydlu cysylltiadau gyda’i bywyd, ei amgylchedd, a'r byd, trwy baratoi sefyllfaoedd dysgu cyfoethog o ran adnoddau cyfoethogi a’r cyfle iddynt ymchwilio, arbrofi a datblygu dealltwriaeth (Hosack, 2014). Trwy ddylunio’r amgylchedd dysgu er budd addysgol disgyblion, mae’n bosib darparu cyfleodd iddynt ddatblygu sgiliau meddwl yn gritigol, cyfathrebu, arloesi a datrys problemau. Wrth rannu agweddau, deunyddiau ac adnoddau mewn i feysydd dysgu penodol o fewn yr amgylchedd dysgu, mae yna risg o gyfyngu dysgu’r disgyblion gan nad oes ganddynt y rhyddid i ymholi a chysylltu cysyniadau yn greadigol, heb gyfyngiadau pynciol (Ashbrook, 2019). 

Gan integreiddio pynciau, cynigwyd profiad addysgol fel taith ddatblygol, yn hytrach na dysgu trwy brofiadau pynciol ar wahân, heb y cyfle i gyfuno gwybodaeth a’r profiadau a dysgwyd. Nid yw’n bosib sicrhau bod disgyblion yn deall yn iawn yr hyn maent wedi dysgu, a sut i drosglwyddo’r sgiliau a gwybodaeth yma i brofiadau amrywiol, heb gynnig y cyfle iddynt weld yn union sut i’w drosglwyddo a chysylltu, trwy roi profiadau addysgol ystyrlon iddynt. Datblygai disgyblion gwell dealltwriaeth o sut i drosglwyddo a chysylltu sgiliau a gwybodaeth i’w bywydau personol o ganlyniad i addysg drawsgwricwlaidd, yn ogystal â gwell dealltwriaeth o bwrpas y dysgu, sydd yn hynod bwysig i gymell disgyblion, yn enwedig disgyblion dangosai llai o ddiddordeb yn addysg (Kerry, 2015). Anelir Cwricwlwm i Gymru (2022) i gynnig addysg sydd yn ysgogi ymgysylltiad disgyblion gyda’u dysgu, trwy sicrhau profiadau perthnasol sydd yn hyrwyddo datblygiad ac yn eu paratoi at fywyd ar ôl ysgol. Pwysleisiai’r angen i ddarparu’r profiadau yma er mwyn cynnig addysg ddatblygol sydd yn atgyfnerthu cynnydd disgyblion (Gov, 2021c). Cynigir profiadau addysgu ystyrlon y gefnogaeth sydd angen ar ddisgyblion i addasu a throsglwyddo gwybodaeth a sgiliau a dysgwyd i sefyllfaoedd bywyd, a sicrhau eu datblygiad i fod yn ddinasyddion gwybodus a hyderus (Donaldson, 2015). 

Dylai addysg drawsgwricwlaidd cysylltu gyda bywyd pob dydd er mwyn cynnal perthynas cadarnhaol rhwng disgyblion a’u haddysg (Barnes, 2018). Mae cydblethu disgyblaethau yn atgyfnerthu dysgu ac yn cyfleu profiadau bywyd i ddisgyblion, gan fod sefyllfaoedd bywyd go iawn yn cyfuno sgiliau a gwybodaeth o bynciau amrywiol, yn hytrach na defnyddio cysyniadau o fewn pynciau annibynnol (Maute, 2015). Os nid yw addysg yn ymgorffori'r byd presennol, bywyd personol disgyblion, yn ogystal â’r hyn sydd angen arnynt i lwyddo ac i fod yn rhan o’r byd, nid yw’n bosib magu perthynas disgyblion gyda’u hamgylchedd, ac felly mae’n bosib lleihau eu cymhelliant i gynnal diddordeb yn yr hyn a addysgir, a arweiniwyd i niwed i'w gynnydd addysgol (Hosack, 2014). Rhoddir ymdeimlad o reolaeth i ddisgyblion, o ran beth maent yn dysgu, wrth ddysgu yn drawsgwricwlaidd, a rhoddwyd y cyfle iddynt fod yn greadigol yn y ffordd maent yn cyfuno syniadau, trwy gynnig profiadau ystyrlon sydd yn ymgorffori diddordebau a diwylliannau disgyblion ac felly yn eu hysgogi i ymgysylltu gyda’u haddysg (Barnes, 2015). Gwelir manteision o ddysgu yn y modd yma, gan fod y dechneg yn ffurfio profiadau addysgol perthnasol i ddisgyblion, ac felly yn eu cymell i ymrwymo â’r profiadau addysgol yma (Kerry, 2015). Ysgogir diddordeb disgyblion, a rhoddir cyfleoedd iddynt ddatblygu ac arwain ei dysgu ei hun, trwy ei chaniatáu i ddilyn llwybr chwilfrydig unigol (Ashbrook, 2019). 

Ceisiai’r Cwricwlwm i Gymru (2022) rhoi disgyblion yn ganolbwynt i’r cynllunio ac addysgu, er mwyn darparu addysg ddefnyddiol, ystyrlon a phwrpasol. Rhoddir lles a chynnydd disgyblion ar blaen y dysgu, a sicrheir hyn trwy feithrin ymgysylltiad disgyblion gyda’r hyn a addysgir iddynt, ac annog diddordeb trwy adnabod diwylliannau a ffactorau perthnasol o’u bywydau. Defnyddir y dechneg o gyfuno agweddau o ddisgyblaethau i ddysgu gwersi trawsgwricwlaidd, er mwyn darparu addysg atyniadol i ddisgyblion, sydd yn ystyried eu diddordebau, ac yn meithrin eu hymgysylltiad a chynnydd (Gov, 2021b). 

Dywedir gan Barnes (2018) mae’n hanfodol i athrawon adfyfyrio ar eu profiadau dysgu er mwyn gallu gwella’u hymarfer a’u dysgu trawsgwricwlaidd, a sicrhau'r gorau i ddisgyblion (Barnes, 2018). Atgyfnerthir y cred yma yn y Safonau Proffesiynol i Athrawon, lle dywedir tra bod athrawon yn adfyfyrio ar ddysgu, derbynnir y cyfle i ddod i adnabod ac i ddeall cysylltiadau rhwng pynciau a chysyniadau pynciol sydd yn cyfuno yn llwyddiannus i gyfoethogi dysgu. Derbynnir hefyd y cyfle i weld cyfuniadau posib o syniadau, damcaniaethau a thechnegau dysgu i symleiddio dysgu o gysyniadau pynciol cymhleth (Gov, 2021a). 

Rhoddir dysgu trawsgwricwlaidd profiadau i ddisgyblion gallu datblygu yn greadigol, i arwain y dysgu ac i ymgysylltu gyda’r hyn a addysgir, a chynigir cefnogaeth iddynt ddod yn fwy deallus a gwybodus o ran sut i drosglwyddo addysg i fywyd (Donaldson, 2015). 

Casgliad 
Fel amlinellir yn ddiwygiad Donaldson o Gwricwlwm Cymru, Dyfodol Llwyddiannus (2015), pwrpas addysg ydy paratoi disgyblion at fywyd ar ôl ysgol, gan sicrhau eu bod nhw’n derbyn arweinyddiaeth a chefnogaeth i ddysgu a datblygu’r sgiliau a gwybodaeth sydd angen arnynt. Felly, dylai addysgeg gael eu trosglwyddo i ddisgyblion yn y modd mwyaf effeithiol, llwyddiannus, a thu fas i gyfyngiadau pynciol (Donaldson, 2015). 

I grynhoi, er mwyn datblygu fy ymarfer wrth addysgu ar lawr y dosbarth, yn unol â Chwricwlwm i Gymru (2022), byddaf yn sicrhau fy mod yn darparu profiadau dysgu ystyrlon a pherthnasol, gan ystyried bywyd presennol, trwy gyfuno dulliau a chysyniadau pynciol i atgyfnerthu a chyfoethogi addysgeg. Er mwyn cofnodi a sicrhau datblygiad disgyblion, byddaf yn dilyn camau cynnydd Cwricwlwm i Gymru (2022) ac asesu yn erbyn y datganiadau'r hyn sy’n bwysig o fewn meysydd dysgu'r cwricwlwm, yn ogystal â systemau asesu a chofnodi’r ysgol. Byddaf yn ceisio datblygu i fwrw gofynion Safonau Proffesiynol i Athrawon yng Nghymru, wrth gynllunio yn drawsgwricwlaidd i fireinio addysgeg er budd disgyblion. Fel rhan benodol o gynllunio gwersi trawsgwricwlaidd, byddaf yn sicrhau fy mod bob tro yn rhoi disgyblion yn ganolbwynt i’r dysgu, a chynllunio gwersi gan ystyried lles a chynnydd y disgyblion. Byddaf yn cydnabod ac ystyried anghenion iechyd a lles disgyblion wrth gynllunio yn drawsgwricwlaidd, a sicrhau bod yr addysg a gynlluniwyd yn magu eu gwytnwch a’u gallu.  

O ran datblygu cryfder wrth addysgu yn drawsgwricwlaidd, byddaf yn parhau i gyd-weithio gydag athrawon eraill, yn enwedig athrawon mwy profiadol, i rannu syniadau o ffurf i gyfuno disgyblaethau er lles addysgol disgyblion ac i gasglu gwybodaeth o athrawon eraill. Byddaf hefyd yn parhau i ddefnyddio gwaith ymchwil, ar destun darlleniadau a thrafodaethau, i atgyfnerthu dysgu ac i gasglu syniadau o ymarferion trawsgwricwlaidd, i’w arbrofi gydag ar lawr y dosbarth. Wrth sicrhau fy mod yn ymchwilio yn barhaus, gallaf ddefnyddio gwybodaeth athrawon profiadol i gryfhau fy ngwybodaeth bersonol er mwyn cyfoethogi dysgu’r disgyblion. Er mwyn cynnig y gorau i fy nisgyblion, byddaf yn ymchwilio i mewn i gysyniadau pynciol, a ffurf o’u haddysgu yn barhaus, i ddatblygu a chryfhau fy nealltwriaeth a gwybodaeth bynciol, ac felly adeiladu gwell gallu i gyfuno agweddau o bynciau ar gyfer gwersi trawsgwricwlaidd. Yn unol â hyn, byddaf yn sicrhau fy mod yn ymgyfarwyddo gyda systemau asesu a thechnegau trawsgwricwlaidd yr ysgol, er mwyn cadarnhau cysondeb ar draws profiad dysgu'r disgyblion. Yn ogystal, byddaf yn adfyfyrio ar ddiwedd fy ngwersi i ystyried agweddau o ddysgu trawsgwricwlaidd oedd yn llwyddiannus, a pha agweddau nid oedd yn llwyddiannus o ran fy ymarfer personol, i ennyn gwell dealltwriaeth o gysylltiadau ystyrlon rhwng meysydd dysgu a rhwng cysyniadau pynciol. Byddaf yn rhannu fy nghanfyddiadau a fy ngwaith ymchwil gydag athrawon eraill wrth gynllunio, fel rhan o’r broses rhannu syniadau i wella a datblygu ymarfer.

Byddaf yn sicrhau fy mod yn cynllunio addysgeg fel taith ddatblygol, yn unol â Chwricwlwm i Gymru (2021) i gefnogi disgyblion i dyfu ac adeiladu sgiliau hanfodol ar gyfer bywyd, i fod yn ddinasyddion gwybodus, moesegol a mentrus. Yn ogystal, byddaf yn cynllunio addysg sydd yn galluogi disgyblion i fwrw pedwar diben y cwricwlwm. Wrth ddefnyddio ac ymarfer technegau o ddysgu yn drawsgwricwlaidd, byddaf yn meithrin datblygiad disgyblion o sgiliau hanfodol sydd angen arnynt, megis sgiliau meddwl yn greadigol, datrys problemau, a sgiliau llythrennedd, rhifedd a chymhwysedd digidol. Byddaf yn sicrhau fy mod yn cynllunio gwersi trawsgwricwlaidd i gynnig profiadau addysgol i drosglwyddo yn hawdd i brofiadau byw, gan atgyfnerthu’r cysylltiadau rhwng addysg a bywyd personol y disgyblion. Gan gynllunio yn y modd yma, gallaf fagu diddordeb disgyblion yn eu dysgu trwy gynnig profiadau addysgu ymarferol, a sicrhau bod y pwrpas tu ôl i’r dysgu yn glir. Yn olaf, ac yn bennaf, byddaf yn sicrhau fy mod yn meithrin perthynas cadarnhaol rhwng disgyblion a’u dysgu, i ysgogi diddordeb disgyblion yn addysg, magu ymgysylltiad a chymell cynnydd, i’w well paratoi at lwyddiant yn fywyd ar ôl ysgol. 

